ועדת הכספים, כנסת 20, פרוטוקול מספר 1100, 2018-07-10 11:33

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: לפני שאנחנו עוסקים בהצעת החוק של מיקי זוהר, יש מספר העברות תקציביות שאני מבקש לאשר אותן או לדון בהן ולקבל החלטה.

משה גפני: פניות מספר 89 עד 91, חינוך.

דודי מזרחי: מנהל אגף תקציבים, משרד החינוך.

דודי מזרחי: בקשה בסעיף 20.

דודי מזרחי: הפנייה נועדה לבצע סדרה של שינויים פנימיים בתקציב כדי ליישם החלטות ממשלה בהתאם לאבני הדרך.

דודי מזרחי: החלטת ממשלה מספר 922 למגזר הערבי, החלטת ממשלה לחיזוק המגזר הבדואי, החלטת ממשלה ליישום העצמת החינוך הדרוזי.

דודי מזרחי: במסגרת הפנייה יש סדרה של שינויים שנוגעים לתגבורים בחינוך המיוחד לאוכלוסיות נוער בסיכון וכיוצא בזה.

דודי מזרחי: ברי ההסבר מובאים בפני הוועדה.

משה גפני: למה אתם מביאים את זה עכשיו.

משה גפני: למה לא הבאתם את זה לפני חצי שנה או לפני שמונה חודשים?

משה גפני: הרי יש דברים שסוכמו אז.

משה גפני: אחרי כן העיתונאים כותבים נגד, כאילו יש משהו חדש.

משה גפני: פשוט שמונה חודשים אתם מעכבים את זה.

משה גפני: יש שאלות?

משה גפני: מי בעד אישור פניות 89 עד 91?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות מספר 89 עד 91 נתקבלו.

משה גפני: הפניות אושרו.

משה גפני: אני מעיר ואני מבקש שתאמר לממונים עליך, אני מבקש שזה יגיע בזמן.

משה גפני: המדיניות שלי השנה היא לא להגיע לסוף דצמבר ולעשות כאן את כל הדברים שאנחנו עושים.

משה גפני: אני אומר את זה לכולם.

משה גפני: צריך לעשות את זה.

מיקי לוי: אני מבקש רביזיה על הפניות האלה.

משה גפני: בסדר.

משה גפני: עוד חצי שעה רביזיה.

משה גפני: למה אתה רוצה רביזיה.

דוד אמסלם: סתם.

דוד אמסלם: אם הוא יכול, למה לא?

דוד אמסלם: אם הוא יכול להפריע, למה לא?

מיקי לוי: מעוטף עזה חסרים 10 מיליון שקלים לכיבוי ולא מוצאים את הכסף הזה.

מיקי לוי: לשאר הדברים כן מוצאים.

משה גפני: מה זה שאר הדברים?

משה גפני: אני אומר לך מה זה למשל שאר הדברים.

משה גפני: יש שם את החינוך ההתיישבותי, 156 מיליון שקלים.

משה גפני: 12 מיליון לספרייה הלאומית.

משה גפני: אתה יודע שמה שאתה אומר על הכיבוי הוא לא רלוונטי לגבי העניין הזה.

מיקי לוי: כמה כסף קואליציוני יש כאן?

משה גפני: זה לא כסף קואליציוני.

משה גפני: זה כסף שבגלל זה הפסיקו תקציבים, לא שילמו משכורות, כי הם מחכים.

משה גפני: זה דבר שהיה צריך לבוא לפני שמונה חודשים.

משה גפני: הם עושים את זה בכוונה ואז הם נותנים לעיתונאים נשק.

משה גפני: הנה, פתאום העבירו כסף.

משה גפני: אין כאן שום כסף תוספתי.

משה גפני: כלום.

משה גפני: אתה רוצה רביזיה, בסדר, רביזיה.

משה גפני: אני מבקש שלא יהיה, אבל איך שאתה רוצה.

רביזיה ב-12: יש כאן דברים שאנחנו פועלים גם על פי צדק.

רביזיה ב-12: פניות מספר 62 עד 63.

עידו שוואב: אגף התקציבים.

עידו שוואב: הפנייה נועדה להעברת סכום של 1,600 אלפי שקלים לפעולות משרד האוצר לטובת שליחת עמית מחקר לארגון ה-OECD.

עידו שוואב: יש שם עמית מחקר ומחליפים אותו.

עידו שוואב: זה היה פיילוט שהיה לפני שלוש שנים ועכשיו הפנייה נועדה להעברת תקציב לטובת שליחת עמית.

משה גפני: מיליון ו-600,000 שקלים.

עידו שוואב: כן.

משה גפני: מי בעד אישור פניות מספר 62 ו-63?

משה גפני: מי נגד?

משה גפני: מי נמנע?

משה גפני: בעד – רוב

משה גפני: פניות מספר 62 ו-63 נתקבלו.

משה גפני: הפניות אושרו.

מיקי לוי: בעמוד 5, בהעברה הקודמת, אתה יכול להסביר?

מיקי לוי: שאלת אותי קודם למה אני מגיש רביזיה.

מיקי רוזנטל: פעילות לזיכרון השואה, זה למחוק את הבושה של פולין?

משה גפני: הטבלה הזאת מופיעה בפנייה או שזה רק מביא את החלטת הממשלה?

שגית אפיק: זאת החלטת הממשלה.

משה גפני: זה נמצא בפנייה?

שגית אפיק: חלק כן.

משה גפני: לא יודע.

משה גפני: חלק לא נמצא בפנייה.

משה גפני: זאת החלטת הממשלה מלפני שנה או זמן מה.

משה גפני: תאמין לי שלא ראיתי את זה קודם.

משה גפני: במקום לעבוד נורמלי ולבוא ולומר שהחינוך העצמאי מקבל כך וכך כסף בשנה, למשל החינוך העצמאי שמופיע כאן בכסף גדול, זה לא כסף שאנחנו מבקשים אלא זה כסף שעל פי החוק צריך לתת משכורות לפי מתכונת רגילה והמשכורות לא ניתנות.

משה גפני: הם מחכים.

משה גפני: למה לא?

משה גפני: העיתונאים היו פותחים עם זה את מהדורות החדשות כי הילדים לא מקבלים את מה שמגיע להם על פי חוק.

משה גפני: אבל לא, לא פותחים, הם עסוקים בדברים אחרים.

מיקי לוי: תסתכל כאן ותראה על מה אני מתרגז.

משה גפני: פניות מספר 64 עד 65, רשויות פיקוח.

משה גפני: עמוד 19.

מעיין ספיבק: אגף התקציבים.

מעיין ספיבק: הפנייה נועדה לתקצוב סך של 13,000 אלפי שקלים וחמישה תקני כוח אדם ליחידה הארצית לאכיפת דיני תכנון ובנייה ו-11 תקני כוח אדם למינהל התכנון.

מעיין ספיבק: התכנית הראשונה אליה מועבר תקציב - - -

משה גפני: לאן הולכים התקנים האלה?

מעיין ספיבק: לפי החלטת ממשלה הוחלט לתגבר את יחידת האכיפה בכל נושא של בנייה לא חוקית.

מעיין ספיבק: ביצוע הריסות, ביצוע מדידות.

מעיין ספיבק: לשם הולך הכסף.

משה גפני: באיזה משרד הם יהיו?

מעיין ספיבק: במשרד האוצר.

מעיין ספיבק: ביחידות עצמן.

משה גפני: הם יעשו את המדידות והכול?

מעיין ספיבק: הם צריכים.

משה גפני: כמה עובדים יתקבלו?

מעיין ספיבק: חמישה תקני כוח אדם ועוד 11.

משה גפני: יכול להיות שגם חרדי יתקבל לעשות מדידות?

מעיין ספיבק: יש מכרז פומבי.

משה גפני: המכרז לא פוסל חרדים.

מעיין ספיבק: ממש לא.

משה גפני: מי בעד אישור פניות מספר 64 ו-65?

משה גפני: מי נגד?

משה גפני: מי נמנע?

משה גפני: בעד – 4

משה גפני: פניות מספר 64 ו-65 לא נתקבלו.

מיקי לוי: התוצאה היא ארבע-ארבע.

מיקי לוי: נפל.

משה גפני: רביזיה.

משה גפני: חצי שעה מעכשיו.

משה גפני: אתם נגד מדידות?

מיקי לוי: אנחנו נגד כל ההעברה הזאת שיש לה טעם רע.

מיקי לוי: תסתכל על הטבלאות ב-4-5 ותבין למה אנחנו מתרגזים.

מיקי רוזנטל: אני רוצה לדעת לאן הולכות שעות הוראה של מיקי זוהר.

משה גפני: פניות מספר 87 ו-88, משרד האנרגיה.

משה גפני: עמוד 25.

משה גפני: הנה, הקואליציה מגיעה.

מיקי לוי: איזו תגבורת.

מיקי לוי: רועי ומירב.

מיקי לוי: עכשיו יש לכם יתרון של שלושה.

טל שבתאי היימן: הפנייה נועדה להעביר שני תקני כוח אדם למשרד האנרגיה, אחד מסעיף רזרבה כללית לצורכי ביקורת פנים בהתאם להוראות נציבות שירות המדינה, ותקן אחד מרשות הגז הטבעי, תקן שסוכם על העברה שלו במסגרת תקציב 2019 והוא מוקדם לשנת 2018.

משה גפני: מה זה הוצאות שכר?

משה גפני: מי הולך לקבל שכר שם?

טל שבתאי היימן: אלה תקנים שמועברים.

טל שבתאי היימן: תקני כוח אדם שמועברים.

מיקי לוי: הוא יעבוד בחינם?

טל שבתאי היימן: לא.

טל שבתאי היימן: כרגע יש בתקנת שכר הזו מספיק כדי להשלים לעובדים האלה.

טל שבתאי היימן: במידה והם יצטרכו, אנחנו ניתן להם את זה לקראת סוף השנה.

טל שבתאי היימן: כרגע לא נראה שיש צורך בכך.

מיקי רוזנטל: אין לנו שאלות.

משה גפני: אבל לי יש.

טל שבתאי היימן: יש שם עוד תקנים זמניים שעוברים.

משה גפני: יש לי שאלה מאוד חשובה.

משה גפני: רשות הגז הטבעי, צריך עובד נוסף ללשכה המשפטית.

משה גפני: למה?

משה גפני: מה קרה בלשכה המשפטית?

טל שבתאי היימן: נציג רשות הגז הטבעי נמצא כאן ואפשר לשאול אותו.

משה גפני: אני אשאל אותו.

מיקי רוזנטל: מעולם לא קיבלת כל כך הרבה זמן בוועדת הכספים.

מיקי רוזנטל: כדאי לך, כי אין רוב לקואליציה ואתה יכול לדבר עכשיו כמה שאתה רוצה.

מיקי רוזנטל: הגז מעולם לא זכה לכזאת התעניינות.

מיקי רוזנטל: בבקשה, דבר.

משה גפני: אתם כותבים לנו בדברי ההסבר שלרשות הגז הטבעי יש צורך דחוף בעובד נוסף ללשכה המשפטית.

משה גפני: מה זאת אומרת?

משה גפני: יש איזו בעיות משפטיות ברשות הגז הטבעי שצריך עובד נוסף ללשכה המשפטית?

משה גפני: אתם צריכים עורך דין?

מיקי רוזנטל: שאלה נוספת.

מיקי רוזנטל: יש לכם גז במזגן?

משה גפני: אני רוצה לדעת.

מיקי רוזנטל: גם אני.

דוד אמסלם: כמה עורכי דין יש להם היום, איזו תוספת הם רוצים ושינמקו מדוע ולמה.

משה גפני: כן.

משה גפני: למה דווקא לשכה משפטית.

מיקי רוזנטל: האם חתמת אי פעם על איזשהו מכתב סיווג?

מיקי רוזנטל: זה חשוב מאוד לממשלה הזאת.

משה גפני: אם הם שואלים שאלות לא רציניות, אל תענה להם.

משה גפני: אם הם שואלים שאלות רציניות, תענה להם.

משה גפני: אני שואל ברצינות כמה עובדים יש בלשכה המשפטית ברשות הגז הטבעי.

דוד אמסלם: כמה אנשים יש במערכת.

דוד אמסלם: כמה אנשים יש בכל הרשות הזאת.

ראפת דיבסי: ברשות הגז כרגע יש 28 עובדים כאשר שלושה מתוכם הם במחלקה המשפטית.

משה גפני: מה זה מחלקה משפטית?

משה גפני: עורכי דין?

ראפת דיבסי: עורכי דין.

ראפת דיבסי: יועצים משפטיים.

דוד אמסלם: ומה אתם עושים בשוטף?

דוד אמסלם: ספר לנו קצת על הרשות.

דוד אמסלם: מה אתם עושים בבוקר?

קריאה: מכינים קפה.

דוד אמסלם: שתיתם קפה, פיזרתם את הילדים, אכלתם סנדביץ'.

מיקי רוזנטל: אל תענה.

מיקי רוזנטל: תגיד שאתה צריך עורך דין כדי לענות.

מיקי רוזנטל: הקואליציה הגיעה.

מיקי רוזנטל: אתה יכול להצביע.

משה גפני: אתה לא חייב לענות על השאלות כי הבנו מדברי ההסבר את הדברים.

משה גפני: אני קראתי אותם שוב והבנתי.

משה גפני: דברי ההסבר מעולים.

משה גפני: קראתי אותם שוב ובאתי על סיפוקי.

משה גפני: מי בעד אישור פניות 87 ו-88?

משה גפני: מי נגד?

משה גפני: מי נמנע?

משה גפני: בעד – 7

משה גפני: פניות מספר 87 ו-88 נתקבלו.

משה גפני: הפניות אושרו.

מוסי רז: אפשר לשאול את אלה שהצביעו בעד אם הם יודעים על מה הצביעו?

משה גפני: לא חשוב.

משה גפני: פניות מספר 81 ו-82, עמוד 31, רשויות מקומיות.

מיקי לוי: רביזיה.

משה גפני: רביזיה.

משה גפני: עוד חצי שעה.

מעיין ספיבק: אגף התקציבים.

מעיין ספיבק: הפנייה נועדה להעברת תקצוב של 168,000 אלפי שקלים במזומן וסך של 122,500 אלפי שקלים בהרשאה להתחייב לצורך תגבור תקציב הקרן לצמצום פערים, תקצוב פיתוח לעיריית ירושלים, מענקים להתיישבות צעירה ליישובי השדרה המזרחית ומענקי פיתוח.

משה גפני: הבנתי.

משה גפני: זה כתוב.

משה גפני: ראינו.

משה גפני: אני מבקש לדעת על פי אילו קריטריונים נקבעה החלוקה להתיישבות הצעירה ביהודה ושומרון.

משה גפני: מי היה היועץ המשפטי או היועצת המשפטית שאישרו את זה?

משה גפני: אני רוצה לדעת כמה חרדים יש בישובים האלה.

משה גפני: מאוד מעניין אותי לדעת.

משה גפני: כאן מתחילה להיות האמת.

שולי מועלם-רפאלי: ביהודה ושומרון יש שליש, שליש, שליש.

משה גפני: אני שואל.

משה גפני: אם כן, אז בשמחה גדולה.

ששי דקל: הקריטריונים הם אשכול חברתי כלכלי, גודל אוכלוסייה - - -

קריאה: לא שומעים.

קריאה: יש בעיה עם המיקרופונים.

איתן ברושי: לא עם המיקרופונים, עם הנושא.

איתן ברושי: אם הוא היה בטוח, הוא היה צועק.

איתן ברושי: הוא מדבר חלש כי הוא לא בטוח.

דוד אמסלם: נהיית פסיכולוג לעת זקנה.

דוד אמסלם: מה שאהבתי אצלך אתמול שחודש הוא טוחן לי את המוח שנלך מוקדם ולא נדבר הרבה.

דוד אמסלם: אתמול להפתעתי הוא עולה ב-2:00 בלילה ושואל למה לא מדברים.

איתן ברושי: הציבור חשב שהפכנו להיות עדר כבשים.

איתן ברושי: משעה מסוימת כולם שותקים.

קריאה: שמענו אותך יותר מדי.

קריאה: מספיק.

איתן ברושי: ביחס לממוצע, זה בסדר.

ששי דקל: הקריטריונים להקצאה הם גודל אוכלוסייה, אשכול חברתי כלכלי ומספר ישובים.

משה גפני: מה זה גודל האוכלוסייה?

ששי דקל: מספר התושבים.

משה גפני: תסביר לי לאט כי ב-12:05 אנחנו מצביעים על רביזיה, כך שיש לנו עוד זמן.

ששי דקל: אשכול חברתי כלכלי של המועצה, מספר הישובים במועצה ומספר התושבים שלה.

משה גפני: אתה יכול לומר לי מה מספר המתיישבים בביתר עילית?

שולי מועלם-רפאלי: 42,000.

משה גפני: זה ישוב גדול.

משה גפני: מה המצב הסוציו אקונומי?

משה גפני: מה הדירוג שלהם?

מירב בן ארי: הדירוג שלהם נמוך.

קריאה: אחד.

מוסי רז: אתה לא מבין שהתיישבות חרדית היא לא התיישבות צעירה?

משה גפני: אני רוצה לבדוק.

משה גפני: יכול להיות.

משה גפני: אני לא מערער.

משה גפני: אני שואל מקצועית.

ששי דקל: ביתר עילית היא לא בהקצאה הזאת כי ההקצאה הזאת נועדה רק למועצות אזוריות - - -

משה גפני: לא, אל תגיד לי מה כן ומה לא.

משה גפני: שאלתי מה המצב הסוציו אקונומי של ביתר עילית.

משה גפני: בערך.

ששי דקל: נדמה לי אחד, אבל אני לא זוכר.

משה גפני: אחד.

משה גפני: אני זוכר.

משה גפני: אחד.

מיקי רוזנטל: למה הם לא מקבלים?

משה גפני: למה הם לא מקבלים?

קריאה: הם נותנים רק לציונות הדתית.

מיקי רוזנטל: זה כסף קואליציוני?

מיקי רוזנטל: לא.

מעיין ספיבק: כפי שנאמר בפעמים הקודמות שהעברנו תקציב, התקציב הזה מועבר על פי סיכום שנקבע על ידי הממשלה.

מעיין ספיבק: אין כאן שום דבר חדש מהבחינה הזאת.

מעיין ספיבק: מדובר במענקים יורדים שאמורים להסתיים בשנת 2021.

מעיין ספיבק: מענקי פיתוח במקרה הזה מיועדים להחלפה של המענקים השוטפים שהועברו על פני שנים, על מנת לאפשר לרשויות לפתח הכנסות עצמיות בעצמן.

מיקי רוזנטל: על פי הנחיית היועץ המשפטי לממשלה, כאשר מדובר בכספים קואליציוניים, ואלה כספים קואליציוניים, הקריטריונים צריכים להיות ברורים ושקופים.

מיקי רוזנטל: מה הקריטריונים כאן?

מיקי רוזנטל: האם הם ברורים ושקופים?

מיקי רוזנטל: למה יוצא שעיר חרדית לא מקבלת?

מעיין ספיבק: לא מדובר בכספים קואליציוניים.

מיקי רוזנטל: לא מדובר בכספים קואליציוניים?

מיקי רוזנטל: אז במה מדובר כאן?

דוד אמסלם: דרך אגב, בתקציב 2019 לא היו כספים קואליציוניים.

מיקי רוזנטל: הממשלה החליטה להקצות כספים לישובים ספציפיים?

שולי מועלם-רפאלי: להגדרה של התיישבות צעירה.

מיקי רוזנטל: מה זאת התיישבות צעירה?

מיקי רוזנטל: איפה זה מופיע?

מיקי רוזנטל: יש מושג כזה בחוק?

שולי מועלם-רפאלי: כן.

מיקי לוי: אפשר לדעת באיזה ישובים?

מיקי רוזנטל: אפשר לדעת לפי איזה קריטריונים זאת התיישבות צעירה?

מיקי לוי: אפשר לקבל את רשימת הישובים?

ששי דקל: צירפנו.

ששי דקל: שלחנו לכם את רשימת הישובים.

ששי דקל: אני יכול לחזור.

ששי דקל: זה גוש עציון, הר חברון, מטה בנימין ושומרון.

מוסי רז: גוש עציון הוא לא ישוב.

מוסי רז: זאת מועצה אזורית.

ששי דקל: מועצה אזורית הר חברון, מועצה אזורית מטה בנימין ומועצה אזורית שומרון.

משה גפני: אני אצביע בעד, אבל תדע לך שמפלים אותנו לרעה.

איתן ברושי: לפי דוח במקר המדינה, המועצה המקומית שומרון לא צריכה לקבל שום דבר.

מוסי רז: למה?

מוסי רז: מי יממן את המאחזים הלא חוקיים?

מיקי רוזנטל: מה התשובות?

מיקי רוזנטל: לא קיבלנו.

מיקי רוזנטל: האם יש ישובים לא חוקיים שמקבלים כסף?

מוסי רז: ברור.

משה גפני: ההתיישבות הצעירה.

מיקי רוזנטל: אני מבקש תשובה על הדבר הזה.

מיקי רוזנטל: האם יש ישובים לא חוקיים שמקבלים כסף במהלך הכספי הזה?

מירב בן ארי: מה זה ישוב לא חוקי?

מיקי רוזנטל: ישוב לא חוקי הוא ישוב שלא אושר על ידי הממשלה.

מירב בן ארי: הוא אמר שמדובר בישובים מוכרים.

מיקי רוזנטל: את עונה במקומו.

מירב בן ארי: זה מה שהוא אמר.

מיקי רוזנטל: אני רוצה לשמוע את התשובה שלו.

מיקי רוזנטל: עם כל הכבוד לך, מירב, את לא עונה.

מיקי רוזנטל: זה לא עניינך.

מיקי רוזנטל: אני רוצה תשובה.

ששי דקל: ההקצאה היא למועצות האזוריות עצמן.

מיקי רוזנטל: שמעבירות את זה לישובים.

מיקי רוזנטל: זאת אומרת, לישובים אין קריטריונים כדי שיקבלו?

משה גפני: אתה רק המועצות האזוריות?

משה גפני: מה קורה ברמת הגולן?

מעיין ספיבק: גם.

משה גפני: מועצות אזוריות?

משה גפני: ההתיישבות הצעירה?

משה גפני: יש הגבלת תושבים ברמת הגולן?

משה גפני: מספר מוגבל?

מירב בן ארי: יש הרבה מועצות אזוריות ברמת הגולן.

משה גפני: אבל יש מספר מוגבל?

ששי דקל: לא הבנתי את השאלה.

משה גפני: אמרתם שיש את גודל הישוב.

משה גפני: יש גם הגבלה כאשר ישוב גדול מאוד לא מקבל.

משה גפני: אמרתם?

ששי דקל: לא אמרנו.

דוד אמסלם: מה ששואל היושב ראש.

דוד אמסלם: הגרה של התיישבות צעירה היא הגדרה פלואידית.

דוד אמסלם: עכשיו השאלה אם יש לכם איזה קריטריונים, כן או לא, או שיש לכם רשימה.

מיקי רוזנטל: תגיד מה הקריטריונים.

משה גפני: מה הקריטריונים שהוציאו את הישובים החרדים החוצה.

דוד אמסלם: עזוב חרדים.

דוד אמסלם: יש לכם קריטריונים?

ששי דקל: לא הוציאו.

דוד אמסלם: שאלנו אם יש קריטריונים.

מיקי רוזנטל: אם אין קריטריונים, אסור לכם לאשר.

ששי דקל: זה רק למועצות האזוריות.

דוד אמסלם: אם כן, אחד זה מועצות אזוריות.

ששי דקל: אני רוצה להסביר את הרקע.

ששי דקל: המועצות האזוריות האלה קיבלו לאורך שנים מענקים של התיישבות צעירה.

ששי דקל: בסוף 2016 נחתם מתווה כדי לסיים את המהלך הזה.

מיקי רוזנטל: הוחלט לסיים אותו כי הוא היה לא שוויוני, נטול קריטריונים.

מיקי רוזנטל: תגיד את כל המשפט.

מיקי רוזנטל: עכשיו אנחנו שואלים אותך מה הקריטריונים ואתה לא יודע לענות לנו.

ששי דקל: עניתי.

דוד אמסלם: אני מבין ממך שזו תכנית גמילה.

ששי דקל: בדיוק.

ששי דקל: זו תכנית גמילה.

דוד אמסלם: אז תכתבו תכנית גמילה.

משה גפני: אני לא נוהג לשאול על חרדים אבל כאן זה קצת מעניין אותי.

משה גפני: איך יצאו הישובים החרדים מהתכנית?

משה גפני: מה היו הסיבות?

ששי דקל: אני לא יודע מה היה בעבר, אבל לאורך השנים שהמועצות האלה קיבלו בעבר, רק המועצות האלה קיבלו ולכן הגמילה היא רק להם.

משה גפני: למה רק אלה קיבלו ולא אלה?

דוד אמסלם: הוא לא יודע לענות לך למה.

דוד אמסלם: הוא לקח מצב נתון.

בצלאל סמוטריץ': גפני, מחילה, אתה יודע את התשובה.

בצלאל סמוטריץ': אל תהיה סתם דמגוג.

משה גפני: לא.

משה גפני: אנשים עוד יחשבו שאני באמת יודע את התשובה.

בצלאל סמוטריץ': אני גר בקדומים וקדומים לא מקבלת.

בצלאל סמוטריץ': קרני שומרון לא מקבלת.

בצלאל סמוטריץ': אפרת לא מקבלת.

בצלאל סמוטריץ': קריית ארבע לא מקבלת.

בצלאל סמוטריץ': התיישבות צעירה כמו ברמת הגולן.

בצלאל סמוטריץ': ישובים קטנים של עד 3,000 תושבים.

משה גפני: ברמת הגולן יש מגבלה של 3,000 תושבים?

בצלאל סמוטריץ': בוודאי.

משה גפני: אתה בטוח?

בצלאל סמוטריץ': אני כמעט בטוח.

בצלאל סמוטריץ': קדומים בחוץ בגלל שהיא חרדית?

בצלאל סמוטריץ': קרני שומרון בחוץ בגלל שהיא חרדית?

בצלאל סמוטריץ': תפסיק להרגיש נדפק.

בצלאל סמוטריץ': ברצינות.

בצלאל סמוטריץ': לא כל הזמן דופקים אותך.

בצלאל סמוטריץ': אתה לא כזה מסכן.

בצלאל סמוטריץ': חלאס.

בצלאל סמוטריץ': זו תקנה מסוימת שנבנתה להתיישבות כפרית קטנה עם מגבלות של תושבים.

בצלאל סמוטריץ': לא קשור לחרדים ולא חרדים.

משה גפני: אני יכול לענות?

בצלאל סמוטריץ': תמיד.

בצלאל סמוטריץ': אתה היושב ראש.

בצלאל סמוטריץ': אתה צריך לקבל רשות ממני לענות?

בצלאל סמוטריץ': תענה.

בצלאל סמוטריץ': אגב, עמנואל היא עיר חרדית?

בצלאל סמוטריץ': היא מקבלת?

בצלאל סמוטריץ': היא מקבלת.

בצלאל סמוטריץ': אז תפסיק להרגיש דפוק כל הזמן.

בצלאל סמוטריץ': היא קטנה והיא מקבלת.

משה גפני: לא מועצה אזורית.

בצלאל סמוטריץ': אבל היא מקבלת.

משה גפני: היא מקבלת.

משה גפני: כל הכבוד שהיא מקבלת.

משה גפני: אני מציע שהם יכתבו לך מכתב תודה על כך שהיא מקבלת.

בצלאל סמוטריץ': לא.

בצלאל סמוטריץ': ממש לא.

משה גפני: אני מבקש לומר לך שמה שהיה בכל הקריטריונים האלה בעבר, מה שהוא קורא תכנית גמילה, עשו הכול על מנת שהחרדים יהיו בחוץ.

משה גפני: אתם מנצלים את החרדים ביהודה ושומרון כדי להגיד שהמספר הוא גדול.

משה גפני: אנחנו לא מתנחלים.

משה גפני: אנחנו לא מתנחלים.

בצלאל סמוטריץ': כל מי שבארץ, הוא מתנחל.

משה גפני: לא מתנחלים.

משה גפני: לא.

משה גפני: לנו לא היה פתרון דיור והלכנו למודיעין עילית, הלכנו לביתר עילית.

משה גפני: אתם הייתם צריכים להתנהג כמו בני אדם ולהכליל את כולם בתוך הסיוע הזה אבל לא עשיתם את זה כי אתם סקטוריאלים ואתם דואגים לעצמכם.

בצלאל סמוטריץ': בטח.

בצלאל סמוטריץ': אתה ממש דואג לביתר עילית ולמודיעין עילית.

בצלאל סמוטריץ': אתה דואג שם לכבישים ולצורכי מיגון.

בצלאל סמוטריץ': אתה ממש דואג להם.

בצלאל סמוטריץ': תעשה לי טובה.

מוסי רז: אני רוצה תשובות.

מוסי רז: אנחנו כבר כמה פעמים העברנו מענקים ליש"ע.

מוסי רז: אני רוצה לדעת מה הסכומים, שיביאו אותם לכאן ושלא יאמרו לי שלא העברנו כי זה לא נכון.

מוסי רז: שנית.

מוסי רז: מה ההתייחסות לדוח מבקר המדינה על כך שהמועצה האזורית בנימין גנבה את הכסף והעבירה למאחזים לא מורשים.

מוסי רז: אני לא מדבר על לא חוקיים.

מוסי רז: מאחזים לא מורשים.

מוסי רז: האם אנחנו מבטיחים לתת כסף גם למי שגנב אותו?

מוסי רז: איך אתם עושים את הדבר הזה?

מוסי רז: אני לא מבין.

מוסי רז: אני רוצה תשובות.

מוסי רז: אם אין לכם עכשיו תשובות, תלכו ותבואו בעוד שעה עם תשובות.

משה גפני: תודה.

משה גפני: אני מבקש תשובות גם על השאלות שנשאלו קודם.

ששי דקל: לגבי רשימת הרשויות שמקבלות, צירפנו אותה, את רשימת הרשויות והסכומים.

משה גפני: אני שיבחתי את דברי ההסבר שלכם.

משה גפני: היום מגיעה העברה ואנחנו יודעים על מה מדובר.

משה גפני: יש לי אפשרות, כתוצאה מהפירוט שלכם, להתווכח עם חבר הכנסת סמוטריץ'.

משה גפני: כך לא היינו יודעים להתווכח.

ששי דקל: לגבי הדוח של מטה בנימין, מה שנאמר, אני לא מכיר.

מיקי רוזנטל: לך, תבדוק ותחזור אלינו.

מיקי רוזנטל: היה דוח מבקר המדינה שהכסף הזה נגנב.

מיקי רוזנטל: אתם מעבירים כסף לגנבים?

מיקי רוזנטל: זה הרי לא יכול להיות.

דוד אמסלם: למה אתה מפריע לו לדבר?

מיקי רוזנטל: הוא אומר שהוא לא יודע.

דוד אמסלם: אז הוא לא יודע.

דוד אמסלם: תן לו לדבר.

משה גפני: תמשיך.

משה גפני: אני מבקש לענות על השאלות.

מוסי רז: אני מציע שכל גנב יקבל מאתנו משכורת.

משה גפני: זה רעיון טוב, אבל אל תחתים אותי על החוק הזה.

מוסי רז: אתה עושה את זה כאן.

מוסי רז: אתה עושה את זה בעל כורחך.

משה גפני: תענה על השאלות שנשאלו, על מה שאתה יודע ואז נחליט מה אנחנו מצביעים.

ששי דקל: לגבי העברות השנה, אני צריך לבדוק.

ששי דקל: אין לי את זה כאן.

מוסי רז: תבדוק ותחזור.

מוסי רז: זאת הונאה.

מוסי רז: אין מילה אחרת.

מוסי רז: זו מילה מתונה מדי.

משה גפני: אני מבקש את מה שהם ביקשו.

משה גפני: תעביר לנו את זה ואני אעביר לחברי הוועדה.

מוסי רז: אנחנו עושים מעשה פלילי.

מוסי רז: להצביע כאן בעד, זה מעשה פלילי כי הוא הונה אותנו בהתחלה ועכשיו אין לו נתונים.

מוסי רז: פתאום אין לו נתונים.

מוסי רז: אנחנו יודעים שהכסף הזה עובר לגנבים אבל לא יודעים לאיזה גנבים.

מיקי רוזנטל: אנחנו נצביע נגד בכל מקרה, אבל זה לא שייך.

מיקי רוזנטל: אסור לקיים את ההצבעה הזאת.

מיקי רוזנטל: אנחנו דורשים את זה במסגרת הנוהל.

מיקי רוזנטל: זאת פנייה לגיטימית שלנו.

מוסי רז: זו גניבה.

מוסי רז: זאת לא העברת תקציב, זה לא שינוי תקציבי, זאת גניבה.

בצלאל סמוטריץ': אתה רוצה שנדבר על כל הכספים שהעברתם לקיבוצים כל השנים?

מוסי רז: מה הקשר?

בצלאל סמוטריץ': באמת אין קשר.

בצלאל סמוטריץ': לקיבוצי השמוצניקים מותר.

בצלאל סמוטריץ': גפני, יש לך רוב.

משה גפני: מי בעד אישור פניות 81 ו-82?

משה גפני: מי נגד?

משה גפני: מי נמנע?

משה גפני: בעד – 8

משה גפני: פניות מספר 81 ו-82 נתקבלו.

משה גפני: הפניות אושרו.

מיקי לוי: רביזיה.

מיקי לוי: עוד חצי שעה הצבעה על הרביזיה.

דוד אמסלם: תצביע על הרביזיה.

משה גפני: מה מספר הפנייה עליה הוגשה רביזיה?

טמיר כהן: 89 עד 91, משרד החינוך.

מיקי רוזנטל: אנחנו מבקשים התייעצות סיעתית.

משה גפני: הצבעה עוד חמש דקות.

משה גפני: אנחנו מחדשים את הישיבה.

משה גפני: אנחנו מצביעים על הרביזיה שביקשנו להצביע עליה לפני ההתייעצות הסיעתית.

טמיר כהן: פניות מספר 89 עד 91.

משה גפני: מי בעד הרביזיה?

משה גפני: מי נגד?

משה גפני: בעד – מיעוט

משה גפני: הרביזיה לא נתקבלה.

משה גפני: הרביזיה לא התקבלה ועל כן פניות מספר 89 עד 91 נתקבלו.

טמיר כהן: הרביזיה הבאה ב-12:15.

משה גפני: אני רוצה לומר לחברי הקואליציה שבשעה 12:15 יש הצבעה על הרביזיה שצריך לאשר אותה.

משה גפני: אנחנו צריכים לקבל את הרביזיה ולאחר מכן להצביע על הפנייה.

משה גפני: אנחנו מחדשים את הישיבה.

טמיר כהן: פניות 64 עד 65.

משה גפני: יש בקשה שלי לרביזיה.

משה גפני: פניות מספר 64 עד 65.

משה גפני: מי בעד אישור הרביזיה?

משה גפני: מי נגד?

משה גפני: בעד – 8

משה גפני: הרביזיה התקבלה.

משה גפני: הרביזיה התקבלה.

משה גפני: אנחנו עוברים לפניות מספר 64 עד 65.

משה גפני: עמוד 19.

משה גפני: אני רוצה לומר לחברי הוועדה שזו פנייה טובה וצריך לתמוך בה.

משה גפני: רשויות פיקוח.

משה גפני: שלא נישאר בלי רשויות פיקוח.

דוד אמסלם: זה ברור.

מיקי רוזנטל: אבל הוא לא ענה אם יש להם גז במזגן.

משה גפני: מי בעד אישור פניות מספר 64 עד 65?

משה גפני: מי נגד?

משה גפני: מי נמנע?

משה גפני: בעד – 8

משה גפני: פניות מספר 64 עד 65 נתקבלו.

משה גפני: הפניות אושרו.

דוד אמסלם: יש עוד רביזיה?

משה גפני: כן.

משה גפני: בשעה 12:20.

משה גפני: עוד שלוש דקות.

משה גפני: אנחנו מחדשים את הישיבה.

מיקי רוזנטל: אדוני, לפני שאתה ממשיך ברביזיה, אני מבקש לשמוע את חוות דעתה של היועצת המשפטית בנושא הזה של ההתיישבות הצעירה, האם קיבלנו מענה לפנייתנו והאם לא ראוי היה לדחות את ההצבעה בעת הזו עד לקבלת התשובות.

משה גפני: כשהיא תגיע.

מיקי רוזנטל: בסדר.

מיקי רוזנטל: ביקשתי לדעת לפני הרביזיה.

דוד אמסלם: אני אענה לך.

דוד אמסלם: היות ומדובר במשהו היסטורי שקורה כבר הרבה מאוד שנים.

דוד אמסלם: זה כל הסיפור.

דוד אמסלם: אתה רוצה את הפרטים, תקבל.

דוד אמסלם: אני לא חושב שצריך לדחות משהו בגלל שזה לא משהו חדש.

מיקי רוזנטל: אני חושב שחשוב מאוד שנקבל את הפרטים לפני שמצביעים.

מיקי רוזנטל: גם אתם צריכים את הפרטים לפני כן.

דוד אמסלם: הסברתי לך.

דוד אמסלם: אנחנו קיבלנו את הפרטים בעבר.

דוד אמסלם: הרי זאת לא פעם ראשונה שאנחנו מצביעים.

דוד אמסלם: רק שכחנו אבל זכרנו שזה בסדר.

מיקי רוזנטל: הזיכרון שלי הוא אחר ולכן אני רוצה את הפרטים.

דוד אמסלם: תקבל אותם.

מיקי רוזנטל: אני מבקש לקבל אותם לפני שאני מצביע כי אני מצביע על סמך מצג עובדתי שמונח לפני.

מיקי רוזנטל: חבר הכנסת אסלם, אתה חס וחלילה לא רוצה לפגוע בעבודתי הפרלמנטרית.

דוד אמסלם: חס ושלום.

דוד אמסלם: אם על כל סעיף בתקציב תהיה לך בקשה כזאת, יכול להיות שנעביר תקציב אחרי 30 שנים.

דוד אמסלם: תבקש את הניירות של כל משרד.

דוד אמסלם: אם אתה באמת הגון, תקבל את הפרטים ואם תהיה בעיה, נבוא ונסביר.

מיקי רוזנטל: אני עדיין רוצה לשמוע את חוות דעת היועצת המשפטית, אם לא אכפת לך.

מיקי רוזנטל: אני מאוד מכבד אותך, אתה יודע, אבל אני רוצה לשמוע אותה.

דוד אמסלם: אני אמרתי לך מה העמדה שלי אבל אתה סוברני לקבל כל החלטה עם עצמך.

משה גפני: מיקי רוזנטל רוצה לדעת לגבי הפנייה הבאה עליה יש רביזיה, את עמדת היועצת המשפטית של הוועדה, האם אפשר להצביע על זה.

מיקי רוזנטל: האם לאור העובדה שביקשנו פרטים מהותיים בקשר לרביזיה ולא קיבלנו.

מיקי רוזנטל: שאלנו מספר גדול של שאלות לגבי הקריטריונים, לגבי המהות.

מיקי רוזנטל: אני בכלל שמעתי מיושב ראש הקואליציה שזאת תכנית גמילה.

משה גפני: אני מבקש להצביע על פנייה קודמת.

משה גפני: לא קשור לזה.

משה גפני: הוגשה רביזיה על פניות מספר 87 עד 88, משרד האנרגיה.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד – 8

משה גפני: הרביזיה לא נתקבלה.

משה גפני: הרביזיה לא התקבלה.

יצחק וקנין: אני רוצה לומר משהו גם יעזור ליועצת המשפטית לגבי השאלה ששאל ידידי מיקי רוזנטל.

יצחק וקנין: יש שאלות שנשאלו כאן ואם צריך לקבל עליהן תשובות או הבהרות, שיהיו לכל חברי הוועדה ולא רק למיקי רוזנטל.

משה גפני: נכון.

משה גפני: אני ביקשתי שיעבירו לנו ונעביר לכל חברי הוועדה.

יצחק וקנין: אני מבקש שזאת תהיה הפרוצדורה.

דוד אמסלם: אני אחזור על התשובה שאמרתי.

דוד אמסלם: היות שמדובר בסעיף ישן מאוד, זה לא משהו חדש שהפתיע אותנו, להפך, זאת תכנית גמילה, לכן אני לא חושב שצריך לעכב בגלל שממילא זה כבר ישן ובוודאי נבדק לאורך כל השנים.

דוד אמסלם: אם רוצה מיקי, יכול לבקש את הפרטים.

דוד אמסלם: עכשיו אני אומר ברמת המהות.

דוד אמסלם: כאשר מדובר בסעיפי תקציב, אתה יכול לעצור כל סעיף תקציב ולקבל את כל הספרים של אותו סעיף אבל לא תתקדם לאף מקום.

דוד אמסלם: אם הוא ירצה ובאמת יסתבר לו שיש משהו, נבוא וניכנס לדיון חדש.

איתן ברושי: אדוני היושב ראש, בתכנית ארוכת טווח, ישוב צעיר הוא כבר לא ישוב צעיר.

איתן ברושי: הישובים האלה הם כבר לא צעירים.

איתן ברושי: ההגדרה של ישוב צעיר היא לא לנצח.

איתן ברושי: פעם שאלו את שמעון פרס זכרונו לברכה מה זה צעיר, והוא אמר שצעיר זה הגיל שלו והוא שנה.

איתן ברושי: הישובים ביהודה ושומרון הם צעירים לנצח.

איתן ברושי: הם תמיד עונים לקריטריון של להביא עוד כסף ולאוצר יש תמיד כסף ליהודה ושומרון.

איתן ברושי: אני לא מקבל את ההגדרה של צעירים.

איתן ברושי: אין שם שום ישוב צעיר.

איתן ברושי: אני מכיר את יהודה ושומרון לפחות כמו אלה שיושבים בחדר הזה.

איתן ברושי: אין שם שום ישוב צעיר.

איתן ברושי: כולם ישובים ותיקים, כולם יחסית חזקים.

איתן ברושי: הישובים הצעירים הם רק מאחזים לא חוקיים ויש קרוב ל-100 כאלה שהם ישובים קטנים ומבודדים אבל הם לא חוקיים.

איתן ברושי: מועצה אזורית שומרון, בראשה עומד בן אדם שמשפיע, היא מככבת בדוח מבקר המדינה בצורה שאין לה תקדים במועצות אזוריות ועוד לא אמרתי על גרשון מסיקה שרצה להתמודד אחרי שהוא הפך להיות עד מדינה.

איתן ברושי: גם הוא מאותו מקום.

איתן ברושי: אני לא חושב שזה נכון.

איתן ברושי: אני אומר לך שוב, הייתי עוזר שר הביטחון ולעולם לא אמרו שאני דופק אותם אבל זה לא הגיוני שיהיה כאן צינור עיוור כזה.

איתן ברושי: יש צינור עיוור מהאוצר ליהודה ושומרון, לוקחים כסף טוב.

איתן ברושי: כתוב אצלנו סור מרע לפני שאתה עושה טוב.

איתן ברושי: אז סור מרע.

איתן ברושי: סור מרע, זה לא לתת ליהודה ושומרון, בטח לא בצורה עיוורת.

איתן ברושי: דודי, אתה לא צריך להיות חתום.

איתן ברושי: אתה בא ממעלה אדומים ואתה יודע על אכיפת החוק במעלה אדומים ואתה יודע איזה בלגן יש ביהודה ושומרון.

איתן ברושי: אני הייתי קורא לגרשון מסיקה הורדוס.

איתן ברושי: הוא חשב שהוא הורדוס.

איתן ברושי: הוא כל הזמן בנה, ביום ובלילה, חוקי או לא חוקי.

איתן ברושי: אני חושב שזאת טעות להעביר את זה.

איתן ברושי: אני רואה ברמת הגולן, גם קצרין, אלה לא ישובים צעירים.

איתן ברושי: אני בעד ההתיישבות בכל מקום אבל שהיא תהיה חוקית ושהקריטריונים יהיו אחידים.

איתן ברושי: לא יכול להיות שאנחנו מתלבטים.

איתן ברושי: האוצר למשל לא מעלה את מחיר המטרה לחלב, האוצר לא משלם את המחיר של המחלבות, פתאום יש כסף לשם?

איתן ברושי: זה סדר העדיפות הנכון?

איתן ברושי: ביהודה ושומרון לא חסר שום דבר.

איתן ברושי: הם גם בסוציו אקונומי גבוה.

איתן ברושי: הם מקבלים מכל טוב הארץ, כולל החטיבה להתיישבות.

איתן ברושי: עכשיו להעביר כסף ליהודה ושומרון?

איתן ברושי: תנו לנגב ולגליל.

איתן ברושי: אני מתנגד.

מיקי רוזנטל: עלו ארבע סוגי שאלות שכולם נוגעים למהות המשפטית של השאלה האם אפשר להעביר את ההעברה התקציבית הזאת.

מיקי רוזנטל: מאחר שמדובר בכספים קואליציוניים בסופו של יום, שאלנו מה זאת התיישבות צעירה.

מיקי רוזנטל: כאמור, ראשית, היועץ המשפטי לממשלה צריך לאשר את הכספים הקואליציוניים, ושנית, צריך קריטריונים ברורים.

מיקי רוזנטל: שאלנו מה זאת התיישבות צעירה ולא קיבלנו מענה.

מיקי רוזנטל: שנית.

מיקי רוזנטל: שאלנו האם יש התיישבות צעירה ברמת הגולן.

מיקי רוזנטל: לא קיבלנו על זה מענה חד משמעי.

יצחק וקנין: כואב לי שאנחנו עובדים בשביל סמוטריץ שהוא לא כאן.

מיקי רוזנטל: שאלנו האם יש התיישבות צעירה נוספת ברמת הגולן למשל ולא קיבלנו על מענה הולם, ראוי ומוסמך.

מיקי רוזנטל: שאלה שלישית נגעה לדוח מבקר המדינה לגבי החוקיות של העברת כסף לישובים שאינם מאושרים, שהמדינה לא מאשרת אותם, הממשלה לא מאשרת אותם.

מיקי רוזנטל: מדובר בהעברת כסף לישובים והאם יש ישובים שאינם מאושרים ומקבלים כסף כתוצאה מהמהלך הזה?

מיקי רוזנטל: ושוב לא קיבלנו תשובה.

מיקי רוזנטל: יש כאן שאלות חוקתיות עקרוניות שלטעמי עד שלא מקבלים תשובה עליהן, אי אפשר להצביע על הסעיף הזה.

משה גפני: אנחנו הצבענו על הסעיף.

משה גפני: אתה מדבר על הרביזיה.

מיקי רוזנטל: על הרביזיה.

איתן ברושי: אדוני היושב ראש, תראה את הטבלה.

איתן ברושי: שדולה מזרחית, התיישבות צעירה.

משה גפני: אנחנו מכירים את זה.

משה גפני: אתה דורך לנו על יבלות.

איתן ברושי: קצרין היא התיישבות צעירה?

דוד אמסלם: אתה נגד קצרין?

איתן ברושי: אני בעד אבל היא לא התיישבות צעירה.

מיקי רוזנטל: אנחנו רוצים שגם ביתר עילית תקבל וגם קצרין תקבל אבל אלה לא החבר'ה של סמוטריץ.

מיקי רוזנטל: זה כל ההבדל.

קריאה: לא הבנתי.

מיקי רוזנטל: אתה אינטליגנטי.

מיקי רוזנטל: אתה יודע בדיוק מאיפה הכסף הזה נולד.

דוד אמסלם: ובאיזה חטא נושא סמוטריץ.

מיקי רוזנטל: בדיוק.

מיקי רוזנטל: זה כסף של סמוטריץ.

דוד אמסלם: ושל ברושי, הכסף של הקיבוצים.

מיקי רוזנטל: אבל אתם לא אומרים את זה.

מיקי רוזנטל: כל היום אתם אומרים את זה.

דוד אמסלם: אני אומר.

דוד אמסלם: אנחנו מכירים את העמדה שלכם.

מיקי רוזנטל: לא.

מיקי רוזנטל: אתה לא מכיר את העמדה שלנו.

דוד אמסלם: לרוב אתם תומכים בעיקר בהתיישבות הערבית ולא ביהודית.

מיקי רוזנטל: בסדר.

מיקי רוזנטל: תעשו את העבודה בשביל סמוטריץ'.

מיקי רוזנטל: אין בעיה.

מיקי רוזנטל: בסוף גם איילת שקד תיקח לו את המפלגה והכול בסדר.

דוד אמסלם: אנחנו עושים בשביל היהודים בכל חלקי הארץ.

מיקי רוזנטל: אין בעיה.

מיקי רוזנטל: תמשיכו כך.

מיקי רוזנטל: תהיו שבויים של החבורה הזאת ביהודה ושומרון והכול יהיה בסדר.

מיקי רוזנטל: אפשר לקבל תשובה?

שגית אפיק: כן.

שגית אפיק: לפי הנוהל של הוועדה, למעשה ההסברים על ההעברות התקציביות מתחלקים לשני חלקים.

שגית אפיק: החלק הראשון הוא בדברי ההסבר שאתם מקבלים ושהם הורחבו לא מעט בשנים האחרונות.

שגית אפיק: בשנה וחצי האחרונות, למעשה מאז עשינו את הנוהל, שיר עוברת על כל העברה ואם היא חושבת שיש השלמות, היא מבקשת.

שגית אפיק: במקרה של ההעברה הזאת, שיר לא חשבה שצריך השלמות לדברי ההסבר.

שגית אפיק: אף על פי כן משרד הפנים שלח השלמות לדברי ההסבר ובהשלמות האלה יש את התוספות בדבר הישובים שזכאים ולא זכאים.

שגית אפיק: אתם יכולים לראות את זה בחוברת אצלכם.

שגית אפיק: הם מפרטים את הישובים לפי שלושה סוגי ישובים שזכאים ולא זכאים.

שגית אפיק: החלק השני, לפי הנוהל, הוא מתן תשובות לחברי הוועדה על שאלות שהם מעלים.

שגית אפיק: אני חושבת שהשאלות שהעליתם הן לא שאלות כמו שאתה הגדרת אותן ברמה החוקתית, כזאת שאם אתם לא מקבלים עליהן מענה, למעשה לא קיבלתם הסבר שהוא הסבר מספק על מה ששאלתם, כך שלא ניתן להצביע על ההעברה הזאת.

שגית אפיק: יחד עם זאת, אני חושבת – ומסכים גם נציג המשרד כאשר על אחת השאלות הוא עצמו אומר שאין לו תשובה והוא צריך לבדוק את הדברים – שאם היושב ראש מסכים, אפשר להחזיק את הרביזיה הזאת ליום אחד, לאפשר לו לתת תשובות בכתב.

משה גפני: כמה זמן ייקח לך להכין את התשובה?

ששי דקל: לגבי דוח מבקר המדינה, אני לא מכיר ולכן אני לא יודע לומר.

ששי דקל: לגבי ההעברה שהיו השנה, אני אלך למשרד ואני אעביר.

משה גפני: אם תעביר היום, אנחנו היום כאן בישיבה ארוכה ואני אצביע על הרביזיה.

ששי דקל: אני אעביר.

משה גפני: בסדר.

משה גפני: תעביר את זה היום.

מיקי רוזנטל: אנחנו מחכים לתשובות.

איתן ברושי: אתה מדבר כאן על שתי תכניות שבתוכן יש גם כפילות.

איתן ברושי: יש 181101, העברות לרשויות מקומיות בגין פיתוח, הסכם התיישבות צעירה והשדרה המזרחית.

איתן ברושי: אדוני היושב ראש, מעולם לא היה שימוש כזה במונח בעזרת השם.

איתן ברושי: העברות לרשויות מקומיות בגין פיתוח, הסכם התיישבות צעירה והשדרה המזרחית.

איתן ברושי: בעמוד השני פירוט תכניות 181102, מענקים לרשויות מקומיות ביו"ש.

איתן ברושי: עכשיו זה חוזר.

איתן ברושי: גוש עציון, הר חברון, מטה בנימין.

איתן ברושי: יש כאן כפילות.

משה גפני: אתה נגד.

איתן ברושי: אני קודם כל אומר שזה לא תקין.

איתן ברושי: באמת, דודי, אפשר להצביע בעד ונגד, אבל הדבר החשוב זה שתהיה כאן אמינות ולא לקבל נתונים שמראש הם כוזבים והם לא נכונים.

איתן ברושי: השימוש הזה במונחים, שלא יבלבלו אותנו.

איתן ברושי: רוצים להעביר כסף – תעבירו אבל תגידו למי, כמה, לפי החוק וקריטריונים.

איתן ברושי: מה זה שתי תכניות?

איתן ברושי: יש כאן כפל מבצעים.

איתן ברושי: מה זה שדרה מזרחית?

איתן ברושי: זה לא בסדר.

איתן ברושי: אחד שדרה מזרחית, אחד שדרה מערבית.

משה גפני: מה זה השדרה המזרחית?

איתן ברושי: השדרה המזרחית, זה מונח גיאוגרפי עוד מאז ששת הימים.

איתן ברושי: הוא הולך לאורך הציר.

דוד אמסלם: אם זה מונח מאז ששת הימים שאתה מכיר אותו ואפילו אנחנו לא הכרנו - - -

איתן ברושי: לא.

איתן ברושי: לא מכיר.

דוד אמסלם: אז אתה אומר לנו עכשיו שהם מבלפים?

דוד אמסלם: אני לא הכרתי את המונח.

איתן ברושי: המונח לא קשור.

משה גפני: הבנו את העיקרון.

משה גפני: אנחנו נכריע בדבר בהצבעה.

דוד אמסלם: השדרה המזרחית היא בקעת הירדן?

דוד אמסלם: היא בקעת הירדן.

דוד אמסלם: יש לך בעיה עם זה?

מיקי רוזנטל: לא.

מיקי רוזנטל: אין לנו בכלל בעיה.

מיקי רוזנטל: דודי, אתה לא קורא אותנו נכון.

איתן ברושי: השדרה לא קשורה לכסף.

מוסי רז: בשבוע שעבר, בעקבות הפרסום על הגניבה של המועצה האזורית בנימין, פניתי ליועץ המשפטי של הכנסת שינחה את הוועדה שלא להעביר אליהם כסף עד שיתברר העניין הזה.

מוסי רז: אני מבקש לבדוק את הפנייה הזאת.

משה גפני: הדבר יוכרע בהצבעה.

משה גפני: אנחנו מעכבים את ההצבעה.

מיקי רוזנטל: עד שיהיו תשובות.

משה גפני: יהיו תשובות היום.

דוד אמסלם: לא.

דוד אמסלם: רגע.

דוד אמסלם: מה שאמרה היועצת המשפטית זה שנעכב את זה ביום.

דוד אמסלם: זאת אומרת, אנחנו מבקשים ממך לתת את התשובות היום.

משה גפני: בוודאי.

דוד אמסלם: בכל מקרה נעשה את ההצבעה מחר, עם התשובה ובלי התשובה.

מיקי רוזנטל: לא.

שגית אפיק: הוא ייתן היום תשובות.

משה גפני: היא אמרה שאפשר להצביע גם עכשיו.

משה גפני: היא ביקשה ממני, ואני מסכים, לדחות ביום.

דוד אמסלם: אתה יכול לא להסכים ולעשות הצבעה.

משה גפני: נכון.

מיקי רוזנטל: זו פרורוגטיבה של יושב ראש הוועדה.

דוד אמסלם: הוא כיבד אתכם.

משה גפני: אנחנו עוברים לסעיף הבא בסדר היום.

משה גפני: אני רק רוצה למסור הודעה לוועדה.

משה גפני: אני חשבתי לשים היום את הנושא של הוועדה ליציבות פיננסית בהסכמת האופוזיציה, להגיע להסכמה, מה שדיברנו אתמול בדיון.

משה גפני: דיברנו אתמול בדיון והייתה הצעה ששגית ניסחה אותה ואנחנו הסכמנו.

משה גפני: אנחנו, גם האופוזיציה וגם הקואליציה, הסכמנו והסכים גם שי באבד.

משה גפני: דיברתי אתו בטלפון.

משה גפני: הייתה הסכמה.

משה גפני: רציתי לשים את זה על סדר היום ולסיים את הסאגה הזאת.

משה גפני: הייתה בזה גם מעלה מבחינתנו, כמו שקראנו לזה, להכניס רגל בדלת ואנחנו בתוך העניין, בתוך החוק.

משה גפני: לפתע חזרו בהם במשרד האוצר היועצים המשפטיים מכיוון שמאיר לוין נמצא בטיסה והם צריכים את האישור שלו.

משה גפני: בינתיים אין לנו תשובה חיובית ולכן הוועדה ליציבות פיננסית שלפי התכנית שלי היה לבקש מכם הסכמה לשים את זה בסוף סדר היום, אני לא שם את זה בסוף סדר היום.

מיקי רוזנטל: יתכן שיהיה מחר?

משה גפני: יתכן שיהיה מחר.

משה גפני: אם נקבל תשובה חיובית, נשים את זה בסדר היום.

משה גפני: אני עוד יותר קיצוני משגית בעניין הזה.

משה גפני: אם תתקבל תשובה בשעה סבירה כולם יוכלו לדעת שזה מה שקורה.

מיקי רוזנטל: זה מוסכם עלינו.

מיקי רוזנטל: אנחנו מעוניינים ומוכנים לסיים את החוק הזה.

משה גפני: אין לי הסבר פסיכולוגי לעניין הזה.

קריאה: מאיר לוין לא באוצר.

שגית אפיק: אבל האוצר פנה אליו לקבל את חוות דעתו.

שגית אפיק: אסי מסינג פנה אליו אתמול.

משה גפני: התהליך היה שדיברתי עם שי באבד, הוא התקשר אלי כמה פעמים.

משה גפני: מאיר לוין הוא המשנה ליועץ המשפטי לממשלה.

שגית אפיק: הוא במשרד המשפטים.

משה גפני: הגענו להסכמה.

משה גפני: ישבנו, ניסחנו, הכול בסדר.

משה גפני: דיברנו עם האופוזיציה.

משה גפני: הכול בסדר.

משה גפני: אז התכוונתי לשים את זה על סדר היום ולדבר עם חברי הוועדה, להצביע ולגמור.

משה גפני: גם משרד האוצר בלחץ וגם בנק ישראל בלחץ, וגם לנו אין עניין לעכב.

משה גפני: פתאום קיבלנו הודעה ממשרד האוצר, מהלשכה המשפטית, שלא מוסכם.

משה גפני: עם מנכ"ל האוצר סיכמתי.

שגית אפיק: הוא פנה לאסי מסינג לגבי הנוסח.

קריאה: מנכ"ל האוצר אמר שזה לא מתואם אתם?

משה גפני: לא.

משה גפני: מנכ"ל האוצר אמר שמוסכם עליו.

שגית אפיק: הוא ביקש שאסי ייתן את חוות דעתו לגבי הנוסח.

משה גפני: אתה צודק.

משה גפני: אני לא הולך על הראש של אף אחד שם.

משה גפני: אף אחד לא עושה לי טובה עם החוק הזה.

משה גפני: שיגידו תודה שאנחנו כל הזמן מתעסקים בזה.

משה גפני: כך לא מנהלים מדינה.

קריאה: הפתרון הוא שיקול דעת בחוק.

משה גפני: כן.

קריאה: על זה הבלגן?

שגית אפיק: כן.

מיקי רוזנטל: אנחנו כבר הסכמנו.

משה גפני: הם הסכימו.

שגית אפיק: זה אחד הפתרונות שהוצע בישיבה הראשונה בנושא הזה, לפני כמה חודשים.

מיקי רוזנטל: תראו במה אנחנו מתעסקים.

מיקי רוזנטל: פשוט לא להאמין.

משה גפני: אתמול ב-12:00 בלילה אני מקבל טלפון שהוא חזר בו.

קריאה: אני רק רוצה לומר שאני לא ידעתי על זה.

משה גפני: בסדר.

משה גפני: לא האשמנו אותך.

משה גפני: כשדיברנו בין לבין לבין לבין, דיברנו בשבחך.

משה גפני: אתה ישנת.

משה גפני: אנחנו דיברנו.

משה גפני: אנחנו עוברים לסעיף הבא בסדר היום.